شه‌فه‌ق نيوز/ دوناڵد ترامپ سه‌رۆك ئه‌مريكا، ئاشكراى ئه‌وه‌ كرد ك له‌نزيكه‌و چه‌وديرێ مه‌سه‌له‌ى جه‌مال خاشقچى رووژنامه‌نويس بيسه‌روشوونكرياێ سعودى ئه‌كاو جه‌خت له‌وه‌يش كرد ك لايه‌نه‌يل په‌يجووريكه‌ر نزيكن له‌ چاره‌سه‌ر لوغز چاره‌نويس خاشقچى.
ترامپ ئاماژه‌ وه‌ ئه‌وه‌ كرد ك په‌يجووريكه‌ره‌يل ئه‌مريكى به‌شدارێ ئه‌كه‌ن له‌ په‌يجووريه‌يل له‌باره‌ى بيسه‌روشوونكردن خاشقچى.
ترامپ له‌ ديمانه‌يگ وه‌ل تووڕ"فوكس نيوز" وت: مه‌سه‌له‌گه‌ وه‌ ڕاسى وه‌رئه‌گريم و په‌يجووريكه‌ره‌يليمان له‌ورا وجوود ديرن و كار ئه‌كه‌ن وه‌ل توركه‌يل و سعوديه‌يل و هه‌ر بايه‌سه‌ بڕه‌سيمنه‌ نه‌تيجه‌ى كاره‌گه‌و ئيمه‌يش نزيكيم له‌ چاره‌سه‌ر و فريه‌يش نزيكه‌و بويمنه‌.
